**Nastava na daljinu**

Još traje online nastava. Svi učenici sjede u kućama. Pišu, uče i čitaju. Svibanj je. Moj zadnji mjesec u ovoj školi,a ja i svi moji vršnjaci provodimo ga u kućama. Matura,krizma… Sve je upalo u vodu.Sve je neobično i nismo naviknuti na ovo. Ne samo učenici već i roditelji, i nastavnici, svi.

E-škola je započela 12.ožujka. Rođendan moje mame. Sjećam se da smo slavili rođendan kad sam dobio vijest da se sutra (petak) neće ići u školu.Bio sam tako sretan što ću se NAPOKON moći malo odmoriti.Ali nikad nisam ni pomislio da se do kraja školske godine neću vratiti u školu. Kad sam shvatio tu činjenicu postao sam tužan jer završavam 9 .razred bez prijatelja.

I možda se to nekima čini čudno,ali svi su mi moji vršnjaci postali obitelj.

Online nastava je odmah počela “turbulentno”.Ne da je bilo išta zahtjevno ili teško, nego je bilo dosta materijala. Ali to sam lako prebrodio. Nastavnici su svi bili dobra potpora na našem putu da se priviknemo na nešto novo.Na nešto što nam je u potpunosti novo iskustvo.I to je nešto što mi se sviđa u online nastavi. Kao što sam naveo jedan jedini problem u vezi online nastave je količina materijala,ali to je nešto na što se jednostavno treba naviknuti.

Jako sam zahvalan za online nastavu jer sam za vrijeme karantene uspio ostati motiviran. Uspio sam učiti i zapisati sve što mi je zadano. Zahvalan sam svim nastavnicima jer su meni i drugima pomogli na ovom putu.

Iz online nastave i cijele ove situacije u svijetu naučio sam da će sve proći i da će sve biti bolje iako izgleda da je loše i tamno. Ja vas sve koji će ovo u budućnosti pročitati potičem da u najgorim situacijama pronađete dobro jer to će spasiti ovaj svijet.

***Mladen Mandžo 9.a***

*šk.2019./20.*